గుండ్లపాడు
గుండ్లపాడు, గుంటూరు జిల్లా, వెల్దుర్తి మండలానికి చెందిన గ్రామము. ఇది మండల కేంద్రమైన వెల్దుర్తి నుండి 16 కి. మీ. దూరం లోను, సమీప పట్టణమైన మాచర్ల నుండి 15 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1426 ఇళ్లతో, 6024 జనాభాతో 2734 హెక్టార్లలో విస్తరించి ఉంది. గ్రామంలో మగవారి సంఖ్య 3096, ఆడవారి సంఖ్య 2928. షెడ్యూల్డ్ కులాల సంఖ్య 1011 కాగా షెడ్యూల్డ్ తెగల సంఖ్య 43. గ్రామం యొక్క జనగణన లొకేషన్ కోడ్ 589813.పిన్ కోడ్: 522613 , ఎస్.టి.డి.కోడ్ = 08642. 
శిరిగిరిపాడు 6 కి.మీ, గొట్టిపాళ్ళ 6 కి.మీ, కండ్లకుంట 7 కి.మీ, మందడి 9 కి.మీ, ముటుకూరు 14 కి.మీ.
గార్లపాడు (కాకుమాను మండలం)
గార్లపాడు, గుంటూరు జిల్లా, కాకుమాను మండలానికి చెందిన గ్రామము. పిన్ కోడ్ నం 522 235., ఎస్.టి.డి.కోడ్ = 0863. 
పెదనందిపాడు, కొమ్మూరు, కొండపాటూరు, ప్రకాశం జిల్లా లోని గొల్లపూడి, తిక్కరాజు పాలెం, భూశాయ పాలెం ఈ ఊరికి సరిహద్దు గ్రామాలు. ఈ ఊరు వర్తులాకారం లో, ఒక పెద్ద చెరువును చుట్టి వుంటుంది. పెద్ద చెరువు, దాని గట్లపై పాతకాలపు మర్రి చెట్లు, చెరువుని ఆనుకొని వుండే గుళ్ళు, ఊరిలోని బడి ఈ ఊరి ప్రధాన ఆకర్షణ. ఇళ్ళకి ఆనుకొని వుండే పచ్చటి పొలాలు, నీటి కాల్వలు, భూమిని నమ్ముకొని బతికే అన్నదాతలు, కష్టాన్ని నమ్మే ఆడ పడుచులు, బోసి నవ్వుల పిల్లలతో ఈ ఊరు అచ్చ తెలుగుదనంతో వుట్టి పడుతూ వుంటుంది. వేసవిలో ఊరి చుట్టూ వుండే మిరప కల్లాలతో ఈ ఊరు ఎర్ర చీర కట్టుకున్నట్టు వుంటుంది.